# Guerzenneu Breih-Izel/Kannen én inour de Sant Albin

| ◄ Kannen Sant Iouan beniget | Kannen én inour de Sant Albin | Kannen én inour de Sant Rivalan ► |
* Diskan
* O Sant Albin, patrom karet,
* Eit-omb, hou pugalé, pedet.
* Hou péet truhé doh hur mizér
* Sekouret ni é peb amzér.
* 1
* Cheleuet mat, tud a Lesbin,
* Buhé hur patrom Sant Albin.
* El dou biùet santél eué,
* Eit bout eurus getou én Né.
* 2
* Sant Albin e oé genedik
* A Vreih, a barréz Languidik.
* E manér Spinafort gañnet
* A dud pinùik è oé saùet.
* 3
* Eurus mil guéh er vugalé
* E gav é tonet ér vuhé
* Kérent kristén eit ou diskein
* De garein Doué, d’er chervijein !
* 4
* Aveit Sant Albin beniget
* Kement-sen e oé dégoéhet.
* Open en noblans, en dañné,
* E dud en doé trézol er fé.
* 5
* Kentéh ma tigor é spered,
* Albin geté e zou disket
* De seùel é chonj trema Doué
* Ha de viùein eitou bamdé.
* 6
* Albin d’er skol e ias abred,
* Ha de studial é oé douget,
* Ar un dro ma kreské én oèd
* Kreskein e hré én abilted.
* 7
* Dré ma oé Albin ken disket,
* Er vro abèh é ma brudet ;
* Ne oé ket kalz a duchentil
* Ker fur èl dou ha ken abil.
* 8
* Aveit é dud na braset joé,
* Mès na braset inour eué,
* Guélet elsé ou mab karet
* Er pear horn ag er vro mélet !
* 9
* Petra vou a nehou un dé ?
* El é dud é chomou marsé
* De viuein get inour ha gloér
* E Spinafort, én é vanér ?
* E dud e chonjé kement-sé ;
* Mes Albin en des kleùet Doué
* Hage houlen getou kuitat
* E vanér, é vam hag é dad.
* 11
* Er rémen ou halon gloézet,
* E lar dehou: « Me mab, kerhet,
* Pén des konzet en Eutru Doué,
* Ret é gobér é volanté.
* 12
* Albin nezé joéius, koutant,
* E zou oeit aben d’er houvand.
* Enou kent pèl ol er venèh.
* E zou soéhet d’é santeleh.
* 13
* Gobér penijen, orézon,
* E oé plijadur é galon ;
* Perpet é venné bout sellet
* El en distéran ag er bed.
* 14
* Get karanté ha get doustér
* E chervijé ol é vredér
* Ha ne glaské aveitou ean
* Meit er labourieu izélan.
* 15
* En abad e varù, ha kentéh
* Albin e choéjér en é léh,
* Rak hañni n’hellé bout kavet
* Ker santél ha ken avizet.
* 16
* Er venéh aveit biùein mat
* N’ou doé meit sellet doh ou zad :
* Albin e oé eit pep unan
* Ur skuir ag er ré santélan.
* 17
* Chetu marú en herrad goudé
* En eutru Eskob a Angé
* Hag er gér abéh, d'ur memb boéh
* E houlen Albin en é léh.
* 18
* Albin um gavé ré zistér
* Eit kemér ur garg ker ponér,
* Mès sentein e hra hemb dalé
* Pe huél é ma galúet get Doué.
* 19
* Lakat e hra ol é soursi
* De gondui mat é eskobti,
* Ha gredus é labour bamdé
* Eit brasan gloér en Eutru Doué.
* 20
* Albin get er soursi brasan
* E ia de huélet er ré klan ;
* Ol er geih tud lan a vizér
* E gav énnou un tad tinér.
* 21
* A drest pep tra d'er béherion
* E ma digor ol é galon.
* Più e larou è leùiné
* A pe hel ou gouni de Zoué ?
* 22
* Eit Sant Albin arriù e oé
* Er hours de monet devad Doué.
* D'er Baradouiz é ma galùet ;
* Pear-uigent vlé en doé biùet.
* 23
* Pen dé treménet Sant Albin,
* Nen des ér vro nameit ankin.
* En ol e ouil d'er bugul mat
* El ma ouil bugalé d'ou zad.
* 24
* Relègeu Albin e oé bet
* Get er brasan lid énterret :
* Er mirakleu kentéh goudé
* E gommans bleuein ar é vé.
* 25
* En dud klan e gav er iéhed
* Ha memb er ré dal er guéled,
* Seblant è ma è guirionné
* Albin gelloudek dirak Doué.
* 26
* Eurus oh hui, tud a Lesbin,
* Hou pout eit patrom Sant Albin !
* Pedet get fians hou patrom
* Ha goulennet è hoarnasion.
* 27
* Goulennet getou ma véet
* El hou tadeu guir Vretoned,
* De laret è guir gristénion,
* Tud fidél de Zoué a galon.
* 28
* Ha goulennet getou eué
* Um gavet ol tolpet un dé
* Etal dou dirak en Drinded,
* E ranteleh en eurusted.